turjo4nis/wikipedia-bn-dump-20250701 huggingface dataset:
কুষ্টিয়া মেডিকেল কলেজ

কুষ্টিয়া মেডিকেল কলেজ বাংলাদেশের কুষ্টিয়া জেলায় অবস্থিত চিকিৎসা বিষয়ক উচ্চ শিক্ষা দানকারী একটি প্রতিষ্ঠান। সরাসরি সরকারি ব্যবস্থাপনায় পরিচালিত এই প্রতিষ্ঠানটি ২০১১ সালে প্রতিষ্ঠিত হয়; যা বর্তমানে দেশের একটি অন্যতম প্রধান চিকিৎসাবিজ্ঞান বিষয়ক শিক্ষাপ্রতিষ্ঠান। এখানে ১ বছর মেয়াদী হাতে-কলমে শিখনসহ (ইন্টার্নশিপ) স্নাতক পর্যায়ের ৫ বছর মেয়াদি এম.বি.বি.এস শিক্ষাক্রম চালু রয়েছে; যেখানে প্রতিবছর ১০০ জন শিক্ষার্থীকে ভর্তি করা হয়ে থাকে।

অবস্থান 
ঢাকা- কুষ্টিয়া মহাসড়কের হাউজিং অংশে ২০১৩ সালে কুষ্টিয়া মেডিকেল কলেজের স্থায়ী ক্যাম্পাসের নির্মাণ কাজ শুরু হয়। প্রথম দিকে কুষ্টিয়া ম্যাটসের একাডেমিক ভবনে সকল প্রশাসনিক কার্যক্রম চলে আসছিলো। ২০২২ সালের ৩রা এপ্রিল কলেজের স্থায়ী ক্যাম্পাসে নিয়মিত ক্লাস এবং প্রশাসনিক কার্যক্রম শুরু হয়।

ইতিহাস 
১৯৭৮-১৯৭৯ সালে বাংলাদেশ সরকার দেশের স্বাস্থ্যসেবা উন্নয়নের লক্ষ্যে বগুড়া, কুমিল্লা, দিনাজপুর, ফরিদপুর, কুষ্টিয়া, খুলনা, নোয়াখালী এবং পাবনায় মেডিকেল কলেজ স্থাপনের পরিকল্পনা করেছিল। পরবর্তীতে পরিকল্পনাটি স্থগিত করা হয়েছিল।

বাংলাদেশ সরকার মেডিকেল শিক্ষার সুবিধার জন্য আরও মেডিকেল কলেজের প্রয়োজনীয়তা মনে করেছিল। সেই অনুসারে  কুষ্টিয়া, সাতক্ষীরা, গোপালগঞ্জ এবং কিশোরগঞ্জে চারটি নতুন মেডিকেল কলেজ স্থাপনের পরিকল্পনা করেছিল। যেগুলোর প্রতিটি কলেজ প্রতিবছর ৫২ জন শিক্ষার্থী ভর্তি করতে পারবে এমন ধারণক্ষমতা কলেজ স্থাপনের পরিকল্পনা করেছিল।

২০১১ সালে কুষ্টিয়া মেডিকেল কলেজ প্রতিষ্ঠিত করা হয়েছিল। ২০১১ সালেই কলেজটি সাধারণ হাসপাতালের একটি অংশ হিসেবে শিক্ষা কার্যক্রম শুরু করেছিল। কলেজের সাথে ২৫০ শয্যা বিশিষ্ট কুষ্টিয়া জেনারেল হাসপাতাল রয়েছে। ২০২৩ সালে ১৪ নভেম্বর প্রধানমন্ত্রী শেখ হাসিনা কলেজ উদ্ভোধন করেন।

অধ্যক্ষবৃন্দ

অবকাঠামো 
ঢাকা- কুষ্টিয়া মহাসড়কের হাউজিং অংশে ২০১৩ সালে  জায়গার উপর ২৭৫ কোটি টাকা ব্যায়ে কুষ্টিয়া মেডিকেল কলেজের স্থায়ী ক্যাম্পাসের নির্মাণ কাজ শুরু হয়।

২০২২ সালের ৩রা এপ্রিল থেকে স্থায়ী ক্যম্পাসে কলেজের নিয়মিত ক্লাস এবং প্রশাসনিক কার্যক্রম শুরু হয়।

অনুষদ ও বিভাগ

সুযোগ-সুবিধা

আবাসন সুবিধা 
কুষ্টিয়া মেডিকেল কলেজে ছেলেদের জন্য এবং মেয়েদের জন্য আলাদা আবাসনের ব্যবস্থা রয়েছে। ছেলেদের আবাসিক হলের নাম রিফাত-মিলন ছাত্রাবাস এবং মেয়েদের আবাসিক হলের নাম রহিমা-আফসার ছাত্রীনিবাস। দুটি হলই চারতলা বিশিষ্ট। এছাড়া ইন্টার্ন ডাক্তারদের জন্য আলাদা ভবনের নির্মাণ কাজ চলমান আছে।

সহ-শিক্ষা কার্যক্রম ও সংগঠন 

 সন্ধানী, কুষমেক শাখা (রক্ত, অঙ্গদান দাতব্য সংস্থা)
 কুষমেক ফটোগ্রাফি ক্লাব
 কুষমেক বিতর্ক ক্লাব
 কুষমেক সাংস্কৃতিক সমিতি
 হিউম্যানস অফ কুষমেক

কৃতি শিক্ষক ও শিক্ষার্থী

চিত্রশালা

আরও দেখুন 

 বাংলাদেশের মেডিকেল কলেজের তালিকা

তথ্যসূত্র

বহিঃসংযোগ 

 কলেজের ওয়েবসাইট
 স্বাস্থ্য অধিদপ্তর।

বাংলাদেশের সরকারি মেডিকেল কলেজ
২০১১-এ প্রতিষ্ঠিত শিক্ষাপ্রতিষ্ঠান
বাংলাদেশের সরকারি হাসপাতাল
২০১১-এ বাংলাদেশে প্রতিষ্ঠিত
কুষ্টিয়ার বিশ্ববিদ্যালয় ও মহাবিদ্যালয়
কুষ্টিয়ার হাসপাতাল
শেখ হাসিনা মেডিকেল বিশ্ববিদ্যালয়, খুলনার অধিভুক্ত শিক্ষাপ্রতিষ্ঠান
নোয়াখালী মেডিকেল কলেজ

নোয়াখালী মেডিকেল কলেজ বাংলাদেশের নোয়াখালী জেলায় অবস্থিত চিকিৎসা বিষয়ক উচ্চ শিক্ষা দানকারী একটি প্রতিষ্ঠান। সরাসরি সরকারি ব্যবস্থাপনায় পরিচালিত এই প্রতিষ্ঠানটি ২০০৮ সালে প্রতিষ্ঠিত হয়; যা বর্তমানে দেশের একটি চিকিৎসাবিজ্ঞান বিষয়ক শিক্ষাপ্রতিষ্ঠান। এখানে ১ বছর মেয়াদী হাতে-কলমে শিখনসহ (ইন্টার্নশিপ) স্নাতক পর্যায়ের ৫ বছর মেয়াদি এমবিবিএস শিক্ষাক্রম চালু রয়েছে; যাতে প্রতিবছর  ১০০ জন শিক্ষার্থীকে ভর্তি করা হয়ে থাকে।

কলেজটি ৫ বছর মেয়াদী এমবিবিএস ডিগ্রি প্রদান করে থাকে। স্নাতক পরবর্তী এক বছরের ইন্টার্নশিপ সমস্ত স্নাতকদের জন্য বাধ্যতামূলকভাবে করতে হয়। ডিগ্রিটি বাংলাদেশ মেডিকেল এন্ড ডেন্টাল কাউন্সিল কর্তৃক অনুমোদিত।

অবস্থান 
নোয়াখালী মেডিকেল কলেজ নোয়াখালীর বেগমগঞ্জ উপজেলার চৌমুহনী পৌরসভার মিরওয়ারিশপুরে অবস্থিত। এটি বীরশ্রেষ্ঠ রুহুল আমিন চত্বর (চৌরাস্তা মোড়) থেকে ০.৫ কিলোমিটার উত্তরে অবস্থিত।

ইতিহাস 
১৯৭৮-১৯৭৯ সালে দেশের স্বাস্থ্যসেবা উন্নয়নের লক্ষ্যে বাংলাদেশ সরকার বগুড়া, কুমিল্লা, দিনাজপুর, ফরিদপুর, কুষ্টিয়া, খুলনা, নোয়াখালী এবং পাবনায় মেডিকেল কলেজ স্থাপনের পরিকল্পনা করেছিল। পরবর্তীতে পরিকল্পনা স্থগিত করা হয়েছিল।

পরবর্তীকালে, সরকার মেডিকেল শিক্ষার বিস্তারের জন্য আরও মেডিকেল কলেজের প্রয়োজন মনে করে। সেই অনুসারে বাংলাদেশ সরকার নোয়াখালী এবং কক্সবাজারে প্রতি বছর ৫০ জন শিক্ষার্থী ভর্তি হতে পারবে এমন দুটি নতুন মেডিকেল কলেজ প্রতিষ্ঠার পরিকল্পনা করেছিল।

২০০৮ সালের ১৩ নভেম্বর কলেজটি নোয়াখালী মেডিকেল কলেজ নামে প্রতিষ্ঠিত করা হয়েছিল। ২০০৮ সালে এটি সাধারণ হাসপাতালের একটি অংশে শিক্ষামূলক পরিষেবা শুরু করেছিল। কিছু দিন পর কলেজটিকে চৌমুহনী নতুন ক্যাম্পাসে স্থানান্তরিত করা হয়েছিল এবং শিক্ষা কার্যক্রম চালিয়ে যাওয়া হয়েছিল।

পরবর্তীতে আওয়ামী লীগের সাবেক সভাপতি, সংসদ সদস্য ও সাবেক স্পিকার আবদুল মালেক উকিলের নামে কলেজটির নামকরণ করা হয়। 

২০২৪-এর ৩০ অক্টোবর রাষ্ট্রপতির আদেশক্রমে স্বাস্থ্য ও পরিবার কল্যাণ মন্ত্রণালয়ের স্বাস্থ্য শিক্ষা ও পরিবার কল্যাণ বিভাগের (চিকিৎসা শিক্ষা-১ শাখা) এর প্রজ্ঞাপনের দ্বারা কলেজটির নাম পুনরায় "নোয়াখালী মেডিকেল কলেজ" হয়।

প্রতিষ্ঠান ও প্রশাসন 
নোয়াখালী মেডিকেল কলেজ চট্টগ্রাম বিশ্ববিদ্যালয় ও চট্টগ্রাম মেডিকেল বিশ্ববিদ্যালয় এর অধিভুক্ত। শিক্ষার্থীরা পঞ্চম বছর মেয়াদী কোর্স শেষ করে এবং চূড়ান্ত এমবিবিএস পরীক্ষায় উত্তীর্ণ হয়ে এমবিবিএস ডিগ্রি অর্জন করে। প্রফেশনাল পরীক্ষাগুলো বিশ্ববিদ্যালয়ের অধীনে নেওয়া হয় এবং ফলাফল দেওয়া হয়। অভ্যন্তরীণ পরীক্ষাগুলো যেমনঃ কার্ড সম্পূর্ণতা, টার্ম শেষ এবং নিয়মিত মূল্যায়ন নিয়মিত বিরতিতে নেওয়া হয় ।

সুযোগ-সুবিধা 
নোয়াখালী মেডিকেল কলেজে একটি আধুনিক ও প্রযুক্তি নির্ভর মেডিকেল কলেজ। কলেজের ছাত্ররা প্রতি বছর দুর্দান্ত ফলাফল করছে। পরিপূর্ণ একাডেমিক ভবন, ছাত্র-ছাত্রী হোস্টেল, সকল সুবিধা সংবলিত লাইব্রেরী, খেলার মাঠ, ক্যাফেটেরিয়া, কলেজ বাস ও একটি মিলনায়তন আছে।

সহ-শিক্ষা কার্যক্রম ও সংগঠন 
নোয়াখালী মেডিকেল কলেজের শিক্ষার্থীরা বিভিন্ন ধরনের সমাজকল্যাণমূলক ও কার্যক্রমে জড়িত। এখানে মেডিসিন ক্লাব ও সন্ধানী নামক দুটি স্বেচ্ছাসেবী সংগঠন কাজ করে থাকে।

কৃতি শিক্ষক বৃন্দ

চিত্রশালা

আরও দেখুন 
 বাংলাদেশের মেডিকেল কলেজের তালিকা।

তথ্যসূত্র

বহিঃসংযোগ 

বাংলাদেশের সরকারি মেডিকেল কলেজ
নোয়াখালী জেলার মহাবিদ্যালয়
বাংলাদেশের হাসপাতাল
২০০৮-এ বাংলাদেশে প্রতিষ্ঠিত
২০০৮-এ প্রতিষ্ঠিত শিক্ষাপ্রতিষ্ঠান
চট্টগ্রাম মেডিকেল বিশ্ববিদ্যালয়ের অধিভুক্ত কলেজ
সাতক্ষীরা মেডিকেল কলেজ

সাতক্ষীরা মেডিকেল কলেজ বাংলাদেশের সাতক্ষীরা জেলায় অবস্থিত একটি সরকারি মেডিকেল কলেজ। প্রতিষ্ঠানটি ২০১১ সালে প্রতিষ্ঠিত হয়।

ইতিহাস 
২০১১ সালের ১৬ অক্টোবর সাতক্ষীরা মেডিকেল কলেজ প্রতিষ্ঠিত হয়েছিল। ২০১২ সালের ১৩ জানুয়ারি শিক্ষা কার্যক্রম শুরু হয়েছিল। সাতক্ষীরা শহরের কাটিয়া নামক স্থানে একটি ভাড়া বাড়িতে শিক্ষা কার্যক্রম শুরু হয়েছিল। কলেজের সাথে ১০০ শয্যা বিশিষ্ট একটি হাসপাতাল চালু করা হয়েছিল। বর্তমানে তা ৫০০ শয্যা।

হাসপাতাল 
কলেজ প্রাঙ্গনেই রয়েছে ৫০০ শয্যা বিশিষ্ট একটি আধুনিক হাসপাতাল। হাসপাতালে আউটডোর, ইনডোর এবং জরুরি বিভাগ সহ রয়েছে আধুনিক রোগনির্ণয় যন্ত্রপাতি, আল্ট্রাসাউন্ড, এক্স-রে, সিটি-স্ক্যান, এম আর আই যন্ত্র। রয়েছে আধুনিক সুবিধা সমৃদ্ধ প্যাথলজি ডিপার্টমেন্ট, অত্যাধুনিক ওটি, আল্ট্রা ক্লিন ওটি, ইমার্জেন্সি ওটি, আইসিইউ, সিসিইউ, সেন্ট্রাল অক্সিজেন সরবরাহ ব্যবস্থা, স্বয়ংক্রিয় অগ্নিনির্বাপণ ব্যবস্থা, লিফট সুবিধাসহ নানাবিধ সুবিধা।
অল্পসময়ের মধ্যেই এই হাসপাতাল সাতক্ষীরাবাসীর আস্থার অপর নাম হয়ে দাড়িয়েছে। প্রতিদিন প্রায় কয়েক হাজার রোগীর সেবা দিয়ে আসছে সাতক্ষীরা মেডিকেল কলেজ হাসপাতাল।

বিভাগসমূহ 
সাতক্ষীরা মেডিকেল কলেজ ও হাসপাতালের বিভাগগুলো হলঃ

ক. প্রি-ক্লিনিক্যাল
 এনাটমি
 ফিজিওলজি
 বায়োকেমিস্ট্রি

খ. প্যারা-ক্লিনিক্যাল 
 কমিউনিটি মেডিসিন
 ফরেনসিক মেডিসিন & টক্সিকোলজি
 প্যাথলজি
 মাইক্রোবায়োলজি
 ফার্মাকোলজি

গ. ক্লিনিক্যাল 
 মেডিসিন বিভাগ
 সার্জারি বিভাগ
 গাইনি বিভাগ
 নাক, কান, গলা বিভাগ
 শিশু বিভাগ
 শিশু-সার্জারি বিভাগ
 অর্থোপেডিক্স বিভাগ
 অর্থো-সার্জারি বিভাগ
 চক্ষু বিভাগ
 চর্ম ও যৌন বিভাগ
 কার্ডিওলজি বিভাগ
 নেফ্রোলজি
 ইউরোলজি
 সাইকিয়াট্রি
 দন্ত বিভাগ

অধ্যক্ষবৃন্দ 
 অধ্যাপক ডাঃ এস জেড আতিক (২০১২-২০১৪)
 অধ্যাপক ডাঃ কাজী হাবিবুর রহমান (২০১৫-২০২১)
 অধ্যাপক ডাঃ রুহুল কুদ্দুস (২০২১- বর্তমান)

আরও দেখুন 
 বাংলাদেশের মেডিকেল কলেজের তালিকা

তথ্যসূত্র

বহিঃসংযোগ 
 স্বাস্থ্য অধিদপ্তর।

বাংলাদেশের সরকারি মেডিকেল কলেজ
সাতক্ষীরা জেলার মহাবিদ্যালয়
বাংলাদেশের হাসপাতাল
২০১১-এ বাংলাদেশে প্রতিষ্ঠিত
২০১১-এ প্রতিষ্ঠিত শিক্ষাপ্রতিষ্ঠান
খুলনা ভিত্তিক সংগঠন
শেখ হাসিনা মেডিকেল বিশ্ববিদ্যালয়, খুলনার অধিভুক্ত শিক্ষাপ্রতিষ্ঠান
জামালপুর মেডিকেল কলেজ

জামালপুর মেডিকেল কলেজ বাংলাদেশের জামালপুর জেলায় অবস্থিত চিকিৎসা বিষয়ক উচ্চ শিক্ষা দানকারী একটি প্রতিষ্ঠান। সরাসরি সরকারি ব্যবস্থাপনায় পরিচালিত এই প্রতিষ্ঠানটি ২০১৪ সালে প্রতিষ্ঠিত হয়; যা বর্তমানে দেশের একটি অন্যতম প্রধান চিকিৎসাবিজ্ঞান বিষয়ক শিক্ষা প্রতিষ্ঠান। এখানে ১ বছর মেয়াদী হাতে-কলমে শিখনসহ (Internship) স্নাতক পর্যায়ের ৫ বছর মেয়াদি এম.বি.বি.এস. শিক্ষাক্রম চালু রয়েছে; যাতে প্রতিবছর ৬৫ জন শিক্ষার্থীকে ভর্তি করানো হলেও সরকারী প্রজ্ঞাপন অনুসারে সিটের পরিমান বর্ধিত করে ২০২৪ সাল হতে তা ১০০ জনে উন্নিতকরণ করা হয়েছে।

অবস্থান 
ময়মনসিংহ বিভাগের জামালপুর জেলায় অবস্থিত। বর্তমানে স্থায়ী ক্যাম্পাসের নির্মাণ কাজ চলায় নির্মানাধীন প্রকল্পে একাডেমিক ভবনে ক্লাস নেওয়া হচ্ছে ও অস্থায়ী ভাবে জামালপুর সরকারী হাসপাতালে ক্লিনিক্যাল ক্লাস নেয়া হচ্ছে।

ইতিহাস 
২০১৪ সালে গণপ্রজাতন্ত্রী বাংলাদেশ সরকার স্বাস্থ্যসেবা ব্যবস্থার উন্নয়নের লক্ষ্যে ৬ টি নতুন মেডিকেল কলেজের অনুমোদন দেন। তার মধ্যে এটি অন্যতম। জামালপুর মেডিকেল কলেজ নামে কার্যক্রম শুরু হলেও ২০১৭ সাথে এর নামকরণ করা হয় শেখ হাসিনা মেডিকেল কলেজ, জামালপুর  । বর্তমানে একাডেমিক ভবন ও ক্লিনিক্যাল ক্লাসের জন্য ২ টি টিনশেড ভবনে ক্লাস কার্যক্রম চলমান। তবে  মনিরাজপুর ৩৪ একর জমিতে নির্মানাধীন নতুন ক্যাম্পাসে কার্যক্রম চালু হয়নি প্রকল্প হস্তান্তরিত না হওয়ার দরুণ।

২০২৪-এর ৩০ অক্টোবর রাষ্ট্রপতির আদেশক্রমে স্বাস্থ্য ও পরিবার কল্যাণ মন্ত্রণালয়ের স্বাস্থ্য শিক্ষা ও পরিবার কল্যাণ বিভাগের (চিকিৎসা শিক্ষা-১ শাখা) এর প্রজ্ঞাপনের দ্বারা কলেজটির নাম পুনরায় "জামালপুর মেডিকেল কলেজ" হয়।

অবকাঠামো 

শ্রেণী কার্যক্রম পরিচালনা করার জন্য ৬ তলা বিশিষ্ট একাডেমিক ভবন। তাছাড়া ছেলে শিক্ষার্থীদের জন্যে একটি চারতলা ও মেয়েদের জন্যে রয়েছে ৪তলা ভবন। তাছাড়া ২টি ইন্টার্ন হোস্টেল রয়েছে।

অনুষদ ও বিভাগ 
১. প্রশাসন, ২. অ্যানাটমি, ৩. অ্যানেসথেসিওলজি, ৪. বায়োকেমিস্ট্রি, ৫. কার্ডিওলজী, ৬. কমিউনিটি মেডিসিন, ৭. ডার্মাটোলজি, ৮. ইএনটি, ৯. ফরেন্সিক মেডিসিন, ১০. গাইনী এন্ড অবস্‌, ১১. মেডিসিন, ১২. মাইক্রোবায়োলজি, ১৩. নেফ্রোলজি, ১৪. চক্ষু, ১৫. ওরাল এন্ড ম্যাক্সিলোফেসিয়াল সার্জারী, ১৬. অর্থোপেডিক সার্জারী, ১৭. প্যাথলজি, ১৮. শিশু, ১৯. শিশু গ্যাস্ট্রোএন্টারোলজি এন্ড নিউট্রিশন, ২০. ফার্মাকোলজি, ২১. ফিজিওলজি, ২২. সাইকিয়াট্রি, ২৩. রেডিওলজী এন্ড ইমেজিং, ২৪. রেসপিরেটরী মেডিসিন, ২৫. সার্জারী

সুযোগ-সুবিধা 
সরকারি মেডিকেল কলেজের সকল প্রকার সুযোগ সুবিধা বিদ্যমান।

কৃতি শিক্ষক ও শিক্ষার্থী

চিত্রশালা

আরও দেখুন 
 বাংলাদেশের মেডিকেল কলেজের তালিকা।

তথ্যসূত্র

বহিঃসংযোগ 
 স্বাস্থ্য অধিদপ্তর।

বাংলাদেশের সরকারি মেডিকেল কলেজ
জামালপুর জেলার মহাবিদ্যালয়
বাংলাদেশের হাসপাতাল
২০১৪-এ প্রতিষ্ঠিত শিক্ষাপ্রতিষ্ঠান
২০১৪-এ বাংলাদেশে প্রতিষ্ঠিত
টাঙ্গাইল মেডিকেল কলেজ

টাঙ্গাইল মেডিকেল কলেজ বাংলাদেশের টাঙ্গাইল জেলায় অবস্থিত চিকিৎসা বিষয়ক উচ্চ শিক্ষা দানকারী একটি প্রতিষ্ঠান। সরকারি ব্যবস্থাপনায় পরিচালিত এই প্রতিষ্ঠানটি ২০১৪ সালে প্রতিষ্ঠিত হয়; যা বর্তমানে দেশের একটি অন্যতম প্রধান চিকিৎসাবিজ্ঞান বিষয়ক শিক্ষাপ্রতিষ্ঠান। এখানে ১ বছর মেয়াদী হাতে-কলমে শিখনসহ স্নাতক পর্যায়ের ৫ বছর মেয়াদি এম.বি.বি.এস. শিক্ষাক্রম চালু রয়েছে; যাতে প্রতিবছর ৬৫ জন (৬২টি সাধারণ, ২টি FF কোঠা এবং ১টি আদিবাসিদের জন্য সংরক্ষিত) শিক্ষার্থীকে ভর্তি করা হয়ে থাকে।

অবস্থান 
টাঙ্গাইল মেডিকেল কলেজ ও হাসপাতাল ভবন টাঙ্গাইল শহরের কোদালিয়া এলাকায় অবস্থিত।

ইতিহাস 
১৯৭৪ সালে টাঙ্গাইল জেলায় একটি ৫০ শয্যাবিশিষ্ট সাধারণ হাসপাতাল স্থাপনের পর একটি মেডিকেল কলেজ স্থাপনের দাবি উঠে। ২০১২ সালের ৩০ জুন টাঙ্গাইলের ভূঞাপুরের একটি জনসভায় শেখ হাসিনা একটি মেডিকেল কলেজ স্থাপনের ঘোষণা দেন। ২০১৪ সালের ২৩ ফেব্রুয়ারি টাঙ্গাইল জেনারেল হাসপাতালের ট্রমা সেন্টারকে মেডিকেল কলেজ ভবন হিসেবে অনুমোদন করে ছাত্র ভর্তির অনুমতি দেওয়া মাধ্যমে এই মেডিকেল কলেজটি চালু করা হয়। শুরুতে কলেজটির নাম টাঙ্গাইল মেডিকেল কলেজ রাখা হয়। ২০১৬ সালে টাঙ্গাইল-৫ আসনের সংসদ সদস্য ছানোয়ার হোসেন টাঙ্গাইল মেডিকেল কলেজ ও হাসপাতালটির নাম শেখ হাসিনার নামে নামকরণ করার প্রস্তাব আনেন জাতীয় সংসদে ও পরে প্রস্তাবটি জাতীয় সংসদে গৃহীত হয়। বঙ্গবন্ধু শেখ মুজিবুর রহমান মেমোরিয়াল ট্রাস্টের ২০১৭ সালের ৫ এপ্রিলের সভায় নামকরণে বিষয়টি চূড়ান্ত অনুমোদন দেওয়া হয়। অনুমোদিত নামানুসারে টাঙ্গাইল মেডিকেল কলেজ ও হাসপাতালের নামকরণ করা হয় শেখ হাসিনা মেডিকেল কলেজ ও হাসপাতাল।

২০২৪-এর ৩০ অক্টোবর রাষ্ট্রপতির আদেশক্রমে স্বাস্থ্য ও পরিবার কল্যাণ মন্ত্রণালয়ের স্বাস্থ্য শিক্ষা ও পরিবার কল্যাণ বিভাগের (চিকিৎসা শিক্ষা-১ শাখা) এর প্রজ্ঞাপনের দ্বারা কলেজটির নাম পুনরায় "টাঙ্গাইল মেডিকেল কলেজ" হয়।

আরও দেখুন 
 বাংলাদেশের মেডিকেল কলেজের তালিকা।

তথ্যসূত্র

বহিঃসংযোগ 
 স্বাস্থ্য অধিদপ্তর।

বাংলাদেশের সরকারি মেডিকেল কলেজ
টাঙ্গাইল জেলার মহাবিদ্যালয়
বাংলাদেশের হাসপাতাল
টাঙ্গাইলের হাসপাতাল
২০১৪-এ বাংলাদেশে প্রতিষ্ঠিত
২০১৪-এ প্রতিষ্ঠিত শিক্ষাপ্রতিষ্ঠান
গোপালগঞ্জ মেডিকেল কলেজ

গোপালগঞ্জ মেডিকেল কলেজ বাংলাদেশের গোপালগঞ্জ জেলায় অবস্থিত চিকিৎসা বিষয়ক উচ্চ শিক্ষা দানকারী একটি প্রতিষ্ঠান। সরাসরি সরকারি ব্যবস্থাপনায় পরিচালিত এই প্রতিষ্ঠানটি ২০১১ সালে প্রতিষ্ঠিত হয়; যা বর্তমানে দেশের একটি অন্যতম প্রধান চিকিৎসাবিজ্ঞান বিষয়ক শিক্ষা প্রতিষ্ঠান। এখানে ১ বছর মেয়াদী হাতে-কলমে শিখনসহ স্নাতক পর্যায়ের ৫ বছর মেয়াদী এম.বি.বি.এস. শিক্ষাক্রম চালু রয়েছে; যাতে প্রতিবছর ১২৫ জন শিক্ষার্থীকে ভর্তি করা হয়ে থাকে। বর্তমানে মেডিকেল কলেজটিতে চতুর্দশ ব্যাচ (২০২২-২০২৩ শিক্ষাবর্ষ) চলমান রয়েছে। এটি গোপালগঞ্জ ২৫০ শয্যাবিশিষ্ট জেনারেল হাসপাতালের পূর্ব দিকে অবস্থিত।

নামকরণ 
শেখ সায়েরা খাতুন মেডিকেল কলেজ শেখ মুজিবুর রহমানের মা এবং সাবেক প্রধানমন্ত্রী শেখ হাসিনার দাদী শেখ সায়েরা খাতুন এর নামে কলেজের নামকরণ করা হয়েছিল।  ২০২৪ সালের ৩ নভেম্বর এটির নাম পরিবর্তন করে গোপালগঞ্জ মেডিকেল কলেজ রাখা হয়।

অবস্থান 
গোপালগঞ্জ মেডিকেল কলেজটি বাংলাদেশের ঢাকা বিভাগের গোপালগঞ্জ জেলার সদর উপজেলায় ২৫০ শয্যাবিশিষ্ট জেনারেল হাসপাতালের পাশে অবস্থিত।

ইতিহাস 
২০১১ সালের ৩১ ডিসেম্বর তৎকালীন প্রধানমন্ত্রী শেখ হাসিনা শেখ সায়েরা খাতুন মেডিকেল কলেজ নামে এটির ভিত্তিপ্রস্তর স্থাপন করেছিলেন। এই প্রকল্পের বাজেট ছিল ৫০০ কোটি টাকা। প্রাথমিকভাবে গোপালগঞ্জ ২৫০ শয্যা বিশিষ্ট হাসপাতালের তত্ত্বাবধায়কের বাসভবনে কলেজের অস্থায়ী কার্যালয় স্থাপন করেছিল। সেই কার্যালয় থেকেই প্রথমবার ভর্তি কার্যক্রম শুরু করেছিল।

২০১১-২০১২ শিক্ষাবর্ষে কলেজটি প্রথমবারে ৫১ জন শিক্ষার্থী নিয়ে শিক্ষা কার্যক্রম শুরু করেছিল।

অবকাঠামো 
অবকাঠামোগত দিক থেকে শেসাখামেক ক্যাম্পাস পরিপূর্ণ। 

 তিন ব্লকে ৬+৬+৪ তলা বিশিষ্ট একাডেমিক ভবন
 ১০ তলা বিশিষ্ট ৫০০ শয্যাবিশিষ্ট একটি হাসপাতাল
 ৬ তলা বিশিষ্ট ২টি ইন্টার্ন হোস্টেল (একটি ছেলেদের জন্য এবং একটি মেয়েদের জন্য)
 ৬ তলা বিশিষ্ট ২টি শিক্ষার্থী হোস্টেল (একটি ছেলেদের জন্য এবং একটি মেয়েদের জন্য) 
 ইনস্টিটিউট অব নিউক্লিয়ার মেডিসিন এন্ড অ্যালাইড সাইন্স (ইনমাস) 
 একটি মসজিদ 
 একটি জিমনেসিয়াম
 একটি দিঘি
 একটি খেলার মাঠ
 সুসজ্জিত একাডেমিক গ্রন্থাগার এবং সাহিত্য ভিত্তিক গ্রন্থাগার "দীপ্ত পাঠ"

আরও দেখুন 
 বাংলাদেশের মেডিকেল কলেজের তালিকা।

তথ্যসূত্র

বহিঃসংযোগ 
 স্বাস্থ্য অধিদপ্তর।

বাংলাদেশের সরকারি মেডিকেল কলেজ
গোপালগঞ্জ জেলার মহাবিদ্যালয়

বাংলাদেশের হাসপাতাল
২০১১-এ প্রতিষ্ঠিত শিক্ষাপ্রতিষ্ঠান
২০১১-এ বাংলাদেশে প্রতিষ্ঠিত
শহীদ সৈয়দ নজরুল ইসলাম মেডিকেল কলেজ

শহীদ সৈয়দ নজরুল ইসলাম মেডিকেল কলেজ বাংলাদেশের কিশোরগঞ্জ জেলায় অবস্থিত চিকিৎসা বিষয়ক উচ্চ শিক্ষা দানকারী একটি প্রতিষ্ঠান। সরাসরি সরকারি ব্যবস্থাপনায় পরিচালিত এই প্রতিষ্ঠানটি ২০১১ সালে প্রতিষ্ঠিত হয়; যা বর্তমানে দেশের একটি অন্যতম প্রধান চিকিৎসাবিজ্ঞান বিষয়ক শিক্ষাপ্রতিষ্ঠান। এখানে ১ বছর মেয়াদী হাতে-কলমে শিখনসহ স্নাতক পর্যায়ের ৫ বছর মেয়াদি এম.বি.বি.এস. শিক্ষাক্রম চালু রয়েছে; যাতে প্রতিবছর ১০০ জন শিক্ষার্থীকে ভর্তি করা হয়ে থাকে।

ইতিহাস 
শহীদ সৈয়দ নজরুল ইসলাম মেডিকেল কলেজ ২০১১ সালে প্রতিষ্ঠিত হয়। এটি বাংলাদেশের প্রথম ভারপ্রাপ্ত রাষ্ট্রপতি সৈয়দ নজরুল ইসলামের নামে নামকরণ করা হয়।

২০১০-২০১১ সালে বাংলাদেশ সরকার দেশে স্বাস্থ্যসেবা উন্নয়নের লক্ষ্যে যশোর, সাতক্ষীরা, কিশোরগঞ্জ ও কুষ্টিয়ায় ৪ টি মেডিকেল কলেজ স্থাপনের একটি পদক্ষেপ অনুমোদন করে। জাতীয় অর্থনৈতিক পরিষদের (একনেক) কার্যনির্বাহী কমিটি প্রকল্পটি অনুমোদন দেয়। শহীদ সৈয়দ নজরুল ইসলাম মেডিকেল কলেজ প্রতিষ্ঠার জন্য বাজেট হিসাবে আনুমানিক ৫.৪৫ বিলিয়ন টাকা ব্যয়ের অনুমোদন দেয়া। প্রকল্পের মধ্যে ছয়তলা হাসপাতাল ভবন, একাডেমিক ভবনের জন্য পাঁচতলা কলেজ, নার্স প্রশিক্ষণ কেন্দ্র, শিক্ষার্থী ছাত্রাবাস, ইন্টার্নি ডাক্তারদের হোস্টেল, ডাক্তারদের ছাত্রাবাস, স্টাফ নার্সদের ছাত্রাবাস, মসজিদ, মিলনায়তন, অধ্যক্ষ ও পরিচালকদের আবাসিক ভবন, জিমনেসিয়াম ইত্যাদি স্থাপনা তৈরিসহ সরঞ্জাম সংগ্রহ, একটি মাইক্রো-বাস, দুটি অ্যাম্বুলেন্স এবং আসবাবপত্র কেনার বিষয় অন্তর্ভুক্ত ছিল।

চিত্রশালা

আরও দেখুন 
 বাংলাদেশের মেডিকেল কলেজসমূহের তালিকা
 পাকুন্দিয়া আদর্শ মহিলা কলেজ
 জহুরুল ইসলাম মেডিকেল কলেজ

তথ্যসূত্র

বহিঃসংযোগ 
স্বাস্থ্য অধিদপ্তর।

বাংলাদেশের সরকারি মেডিকেল কলেজ
কিশোরগঞ্জ জেলার মহাবিদ্যালয়
২০১২-এ প্রতিষ্ঠিত শিক্ষাপ্রতিষ্ঠান
বাংলাদেশের সরকারি হাসপাতাল

২০১১-এ প্রতিষ্ঠিত শিক্ষাপ্রতিষ্ঠান
২০১১-এ বাংলাদেশে প্রতিষ্ঠিত
সৈয়দ নজরুল ইসলামের স্মারক
শহীদ তাজউদ্দীন আহমদ মেডিকেল কলেজ

শহীদ তাজউদ্দীন আহমদ মেডিকেল কলেজ বাংলাদেশের গাজীপুর জেলায় অবস্থিত চিকিৎসা বিষয়ক উচ্চ শিক্ষা দানকারী একটি প্রতিষ্ঠান। সরাসরি সরকারি ব্যবস্থাপনায় পরিচালিত এই প্রতিষ্ঠানটি ২০১২ সালে প্রতিষ্ঠিত হয়; যা বর্তমানে দেশের একটি অন্যতম প্রধান চিকিৎসাবিজ্ঞান বিষয়ক শিক্ষাপ্রতিষ্ঠান। এখানে ১ বছর মেয়াদী হাতে-কলমে শিখনসহ (Internship) স্নাতক পর্যায়ের ৫ বছর মেয়াদি এম.বি.বি.এস. শিক্ষাক্রম চালু রয়েছে; যাতে প্রতিবছর ৭২ জন শিক্ষার্থীকে ভর্তি করা হয়ে থাকে।

ইতিহাস 
কলেজটি প্রথমে গাজীপুর মেডিকেল কলেজ  নামে প্রতিষ্ঠিত হয়েছিল। ২০১৪ সালে বাংলাদেশের প্রথম প্রধানমন্ত্রী তাজউদ্দীন আহমদ নাম অনুসারে শহীদ তাজউদ্দীন আহমদ মেডিকেল কলেজ নামকরণ করা হয়েছিল।

অন্তর্ভুক্তি 
গাজীপুরের শহীদ তাজউদ্দীন আহমদ মেডিকেল কলেজ ঢাকা বিশ্ববিদ্যালয়ের অধিভুক্ত কলেজ। শিক্ষার্থীরা ঢাকা বিশ্ববিদ্যালয়ের অধিনে ৫ বছর মেয়াদী এমবিবিএস কোর্স শেষ করে এবং চূড়ান্ত পেশাদার পরীক্ষায় উত্তীর্ণ হয়ে এমবিবিএস ডিগ্রি অর্জন করে।

এই কলেজটি স্বাস্থ্য মন্ত্রণালয়ের বাংলাদেশ মেডিকেল অ্যান্ড ডেন্টাল কাউন্সিল (বিএমডিসি) দ্বারা পরিচালিত।

কৃতি শিক্ষক ও শিক্ষার্থী

চিত্রশালা

আরও দেখুন 
 বাংলাদেশের মেডিকেল কলেজসমূহের তালিকা।

তথ্যসূত্র

বহিঃসংযোগ 
 স্বাস্থ্য অধিদপ্তর।

বাংলাদেশের সরকারি মেডিকেল কলেজ
গাজীপুর জেলার মহাবিদ্যালয়
বাংলাদেশের হাসপাতাল
২০১৩-এ প্রতিষ্ঠিত শিক্ষাপ্রতিষ্ঠান
২০১৩-এ বাংলাদেশে প্রতিষ্ঠিত
তাজউদ্দীন আহমদের স্মারক
শহীদ সোহ্‌রাওয়ার্দী মেডিকেল কলেজ

শহীদ সোহ্‌রাওয়ার্দী মেডিকেল কলেজ বাংলাদেশের ঢাকা জেলায় অবস্থিত চিকিৎসা বিষয়ক উচ্চ শিক্ষা দানকারী একটি প্রতিষ্ঠান। সরাসরি সরকারি ব্যবস্থাপনায় পরিচালিত এই প্রতিষ্ঠানটি ২০০৬ সালে প্রতিষ্ঠিত হয়; যা বর্তমানে দেশের একটি অন্যতম প্রধান চিকিৎসাবিজ্ঞান বিষয়ক শিক্ষাপ্রতিষ্ঠান। এখানে ১ বছর মেয়াদী হাতে-কলমে শিখনসহ (Internship) স্নাতক পর্যায়ের ৫ বছর মেয়াদি এম. বি. বি. এস. শিক্ষাক্রম চালু রয়েছে; যাতে প্রতিবছর ২০০ জন শিক্ষার্থীকে ভর্তি করা হয়ে থাকে এবং ৫ বছর মেয়াদী বি. ডি. এস. শিক্ষাক্রম চালু রয়েছে; যাতে প্রতিবছর প্রায় ৫০ জন শিক্ষার্থীকে ভর্তি করা হয়ে থাকে ।

অবস্থান 
শহীদ সোহ্‌রাওয়ার্দী হাসপাতাল ঢাকার শেরে-ই-বাংলা নগরে জাতীয় হৃদরোগ ইনষ্টিটিউট এর পাশে অবস্থিত।

ইতিহাস 
১৯৬৩ সালে পূর্ব পাকিস্তানের আমলে আইয়ুব কেন্দ্রীয় হাসপাতাল হিসাবে প্রতিষ্ঠিত হয়েছিল। প্যাথলজিকাল এবং রেডিওলজিকাল বিভাগ দিয়ে কলেজের শিক্ষা কার্যক্রম শুরু হয়েছিল।

শহীদ সোহ্‌রাওয়ার্দী হাসপাতালের নির্মাণ পরিকল্পনা করেছেন স্থপতি লুই আই কান। শুরুতে হাসপাতাল হিসেবে চিকিৎসা সেবা প্রদান করলেও দীর্ঘদিনের দাবির সুবাদে সেপ্টেম্বর ৫, ২০০৫ সালে বাংলাদেশ সরকার শহীদ সোহ্‌রাওয়ার্দী হাসপাতালকে মেডিকেল কলেজে রূপান্তরের সিদ্ধান্ত গ্রহণ করে এবং মে ৬, ২০০৬ সালে ১০০জন শিক্ষার্থী ভর্তি করানোর মাধ্যমে বেগম খালেদা জিয়া মেডিকেল কলেজ হিসেবে এর শিক্ষা কার্যক্রম শুরু হয়। পরবর্তিতে জুলাই ১, ২০০৯ সালে মেডিকেল কলেজের নাম শহীদ সোহ্‌রাওয়ার্দী মেডিকেল কলেজ-এ পরিবর্তন করা হয়।

অবকাঠামো

লিফট, গাড়ি পার্কিং ও অন্যান্য 
 লিফটের সুবিধা ও ১০০টি গাড়ি পার্কিং এর জন্য ব্যবস্থা রয়েছে এই হাসপাতালে।
 গাড়ি পার্কিং এর জন্য কোন চার্জ প্রযোজ্য নয়।
 হাসপাতালের নীচতলার বাম দিকে পুরুষদের ও মহিলাদের জন্য আলাদা ৩টি করে টয়লেট রয়েছে।
 অগ্নিকাণ্ড জনিত দূর্ঘটনারোধে হাসপাতালের নিজস্ব অগ্নিনির্বাপণ ব্যবস্থা রয়েছে।

লোকবল 
মেডিকেল কলেজ হাসপাতালে ৫০০ জন শিক্ষার্থী এবং ২০০০ জন কর্মকর্তা-কর্মচারী রয়েছে।

সুযোগ-সুবিধা

এ্যাম্বুলেন্স 
হাসপাতালে চিকিৎসা প্রার্থী রোগীদের প্রয়োজনীয় তথ্য সরবরাহের জন্য এই হাসপাতালে একটি অনুসন্ধানকেন্দ্র রয়েছে। এটি হাসপাতালের প্রবেশ পথেই অবস্থিত। অসুস্থ রোগীদের আনা নেয়ার জন্য এখানে ৩ টি এ্যাম্বুলেন্স রয়েছে।

আর্থিক ভাবে অসচ্চল রোগীদের জন্য বিশেষ সুবিধা 
দরিদ্র ও অসহায় রোগীরা সমাজ সেবা কার্যালয়ে যোগাযোগ করে ঔষধ পত্রসহ বিভন্ন টেষ্ট ও সিট ভাড়ার ক্ষেত্রে আর্থিক সুবিধা পেতে পারেন। সমাজ সেবা কার্যালয় হাসপাতালের নিচতলায় ব্লক -৬ এ অবস্থিত।

সংগঠন 
 সন্ধানী

কৃতি শিক্ষক ও শিক্ষার্থী

আরও দেখুন 
 বাংলাদেশের মেডিকেল কলেজসমূহের তালিকা।

তথ্যসূত্র

বহিঃসংযোগ 
 
 স্বাস্থ্য অধিদপ্তর
 প্রাতিষ্ঠানিক ওয়েবসাইট

বাংলাদেশের সরকারি মেডিকেল কলেজ
ঢাকা জেলার মহাবিদ্যালয়
ঢাকার হাসপাতাল
ঢাকার বিশ্ববিদ্যালয় ও মহাবিদ্যালয়
২০০৬-এ প্রতিষ্ঠিত শিক্ষাপ্রতিষ্ঠান
২০০৬-এ বাংলাদেশে প্রতিষ্ঠিত
বাংলাদেশের সরকারি ডেন্টাল কলেজ
হোসেন শহীদ সোহরাওয়ার্দীর স্মারক
উত্তর গারো পাহাড় জেলা

উত্তর গারো পাহাড় জেলা হচ্ছে ভারতের উত্তরপূর্ব দিকের প্রদেশ মেঘালয়ের ১১টি জেলার মধ্যে একটি জেলা। রেসুবেলপাড়া হচ্ছে এই জেলার সদরদপ্তর। এই জেলার আয়তন ১,১১৩ বর্গকিলোমিটার এবং ২০০১ সালের শুমারি অনুসারে মোট জনসংখ্যা ১,১৮,৩২৫ জন।

তথ্যসূত্র 

 
মেঘালয়ের জেলা
ভারতের স্বায়ত্তশাসিত অঞ্চল
উজিরপুর পৌরসভা

উজিরপুর পৌরসভা বাংলাদেশের বরিশাল জেলার উজিরপুর উপজেলার স্থানীয় সরকার সংস্থা। ২০১৩ সালে পৌরসভাটি প্রতিষ্ঠিত হয়।  এটি একটি গ শ্রেনীর পৌরসভা

ইতিহাস 
২০১৩ সালের ২৬ ফেব্রুয়ারি ৬.২৫ বর্গকিলোমিটার এলাকা নিয়ে উজিরপুর পৌরসভা প্রতিষ্ঠিত হয়।  ঐ বছর ৮ জানুয়ারি উজিরপুর উপজেলায় পৌরসভা স্থাপনের ঘোষণা দেয়া হয়।  ফেব্রুয়ারিতে স্থানীয় সরকার মন্ত্রণালয় উজিরপুর উপজেলার শিকারপুর ও উজিরপুর সদর ইউনিয়নের ৮টি এবং গুঠিয়া ইউনিয়নের দুটি গ্রাম নিয়ে উজিরপুর পৌরসভা গঠন করে গেজেট প্রকাশ করে। ২২ মে স্থানীয় সরকার মন্ত্রণালয় থেকে ১৩ সদস্যের পৌর সহায়তা (কাউন্সিলর) পরিষদ গঠন করা হয়। গেজেট প্রকাশের পর উপজেলা নির্বাহী অফিসার সোহরাব হোসেন পৌরসভার প্রশাসক হিসেবে দায়িত্ব পালন করেন।

প্রশাসনিক অবকাঠামো 
৯ টি ওয়ার্ড নিয়ে উজিরপুর পৌরসভা গঠিত।  এ ৯টি ওয়ার্ডে ৯জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন। বর্তমানে উপজেলা নির্বাহী অফিসার পৌর প্রশাসকের দায়িত্ব পালন করছেন।  এ পৌরসভার প্রশাসনিক কার্যক্রম উজিরপুর থানার আওতাধীন। এটি জাতীয় সংসদের ১২০নং নির্বাচনী এলাকা বরিশাল-২ এর অংশ।

জনসংখ্যা 
২০১১ সালে আদমশুমারী অনুযায়ী উজিরপুর পৌরসভায় ৫১,৫৯৭ জন মানুষ বাস করে।  পৌর এলাকার মোট জনসংখ্যা ১৪,৫৪৯ জন। ভোটার সংখ্যা ৯,৬২৬ জন।

চেয়ারম্যান ও মেয়রগণের তালিকা 
 মো. সোহরাব হোসেন, ইউএনও (ভারপ্রাপ্ত মেয়র), কার্যকাল (২৬/০২/২০১৩)

উল্লে­খযোগ্য স্থান ও স্থাপনা 
 সন্ধ্যা নদী
 মেজর এম.এ জলিল সেতু
 ঐতিহ্যবাহী তারাবাড়ি শ্রী শ্রী দুর্গা মন্দির

তথ্যসূত্র

বহিঃসংযোগ 

বরিশাল জেলার পৌরসভা
নিউ জার্সি রুট ১৮৪

রুট ১৮৪ হলো যুক্তরাষ্টের নিউ জার্সির একটি রাজ্য মহাসড়ক। আগের ধারার নিউ জার্সি রুট ৪৪০ কে পুনরুপায়ন করা হয়েছে। রুট ১৮৪ পশ্চিমে উডব্রিজের টাউনশিপ গার্ডেন রাজ্য পার্কওয়ের সংযোগস্থলে শেষ হয়েছে, আর পূর্বে শেষ হয়েছে পার্থ এমবয়ের রুট ৩৫ এর সংযোগস্থলে। প্রধান সড়কের পাশদিয়ে সব সময়ই আনন্দদায়ক স্থানীয় দর্শনীয় স্থান লক্ষ্য করা যায়, কিন্তু পার্শ্ববর্তী এলাকায় কম জনবহুল হয়। পুরো মহাসড়ক কাউন্টি রুট ৫০১ এর সাথে সমগ্রামী হয় কিন্তু কাউন্টি এর রক্ষণাবেক্ষণ করে না।

এই সড়কটির উৎপত্তি হয়েছিল রুট এস-৪, যা ১ লা জানুয়রি ১৯৫৩ সালে হয়ে যায় নিউ জার্সি ৪৪০। ১৯৭৪ সালে এর একটি অংশ নবায়ন করা হয়, তখন নিউ জার্সি স্টেট হাইওয়ে ডিপার্টমেন্ট পূর্ব চুক্তি অনুযায়ী নিউ জার্সি ১৮৪ পুনরায় নির্ধারণ করেন।

রাস্তার বিবরণ

রুট ১৮৪ সড়কটি শুরু থেকে ঘুরেফিরে শেষ হয়েছে গার্ডেন স্টেট পার্কওয়ে ১২৯ এবং নিউ জার্সির কাউন্টি রুটের উডব্রিজ টাউনশিপে। পরে রাস্তাটি দূত নিকটবর্তী সি আর ৫০১ সড়কের উত্তর দিকে মোড় নিয়ে ফোর্ড পার্কে গিয়ে পড়েছে, যা রাজা জর্জ রোড হিসেবে পরিচিত। এরপর শুধু রাজা জর্জ রোড থেকে বিভক্ত হয়ে রুট ১৮৪ পালাবদল করে, আংশিক ক্লোভারলেফ এবং ইউ এস ৯ রুটটির দক্ষিণ হোপলান পার্ক অতিক্রম করেছে। স্থানীয় কবরস্থান পাশ কাটানোর পর, সড়কটি সিআর ৬৫৫ (ফ্লোরিডা গ্রোভরোডর) এবং একটি জংশন অতিক্রম করেছে। এর পর পূর্ব দিক থেকে পালাবদল করে আসা সারি সারি বৃক্ষরাজি হিসেবে পরিচিত পার্থ এমবয়ের  রুট ৪৪০ অতিক্রম করেছে।

এরপর ৪৪০ রুটটি পূর্বদিকে রুট ৩৫ ও পূর্বাঞ্চলীয় টার্মিনাসে পৌঁছানোর জন্য উত্তর দিকে চলতে থাকে।

ইতিহাস
১৯২৭ সালের প্রথম নির্ধারিত ধারা অনুযায়ী, রুট ১৮৪ হলো একটি পূর্বনির্ধারিত পার্শ্বীয় শাখা সড়ক ৪ (বর্তমানে মার্কিন সড়ক ৯) নিউ জার্সি স্টেট হাইওয়ে রুট এস-৪। হাইওয়ে শ্রণীবিন্যাস হয়েছিল আউটারব্রিজ ক্রসিং থেকে রুট ৪ এর দিকে।  ১৯৫১ সালে শেষ পর্যন্ত রুট ৪ থেকে সম্পতি নির্মাণে রুট ৪ পার্কওয়ে (বর্তমানে গার্ডেন রাজ্য পার্কওয়ে) পর্যন্ত সম্প্রসারিত করা হয়েছিল। ১৯৫৩ তে পুনসংখ্যা আইনে ১ লা জানুয়ারি ১৯৫৩ তারিখে নতুন সংখ্যা নির্ণয় করা হয়, যেখানে রুট এস-৪ কে রুট ৪৪০ করা হয়েছিল যা স্টেটেন দ্বীপের নিউ ইয়র্ক স্টেট রুট ৪৪০ এর সঙ্গে মিলিয়ে রাখা হয়েছিল।

মূখ্য অংশবিশেষ
পুরো রাস্তাটি মিডলসেক্স কাউন্টিতে।

আরও দেখুন

তথ্যসূত্র

বহিঃসংযোগ

Route 184 Photos
New Jersey Highway Ends - 184
Speed Limits for State Roads: Route 184

১৮৪
মিডলসেক্স কাউন্টি পরিবহন,নিউ জার্সি
যুক্তরাষ্ট্রের পরিবহন ব্যবস্থা
মার্কিন যুক্তরাষ্ট্র
নিউ জার্সির রাজ্য মহাসড়ক